钦定古今图书集成/明伦汇编/官常典/第735卷 > 周修
## 钦定古今图书集成/明伦汇编/官常典/第735卷 > 周修

按《新会县志》：“修字望舒，新会人。谦恭循礼，博通经史。
邑令闻其贤，辟为邑庠训导。性素刚直，疾恶如仇。值
元季乱，虽名门亦亏名节，而陷于恶逆。修每移书诮
让，词语帩直。贼帅黄斌见而大怒，使人生致之。时诸
生之在门者，咸相与图画营救，修独不与，曰：‘死生命
也，安能屈辱于人以求活耶’！及拥至贼前，闭目不为”
礼，高声叱之，遂遇害。至死骂不绝口。时太常卿余观
国持节招抚江南，闻而贤之，目为“义士”云。